b'\n_START_ARTICLE_\nDavid Arquette\n_START_SECTION_\nBiografija\n_START_PARAGRAPH_\nDeividas Arketas gim\xc4\x97 Vird\xc5\xbeinijos valstijoje, garsaus aktoriaus Lewis Arquette ir aktoryst\xc4\x97s mokytojos, terapeut\xc4\x97s, poet\xc4\x97s, aktyvist\xc4\x97s, aktor\xc4\x97s ir teatro operator\xc4\x97s Brenda Olivia \xc5\xa1eimoje. Deivido Arketo motina buvo \xc5\xbeyd\xc4\x97, holokausto pab\xc4\x97g\xc4\x97l\xc4\x97 i\xc5\xa1 Lenkijos. Deivido senelis buvo komikas Cliff Arquette. Jo broliai ir seserys taip pat \xc5\xbeinomi aktoriai: Rosanna, Alexis, Richmond, Patricia._NEWLINE_2010\xc2\xa0m. Arketas i\xc5\xa1siskyr\xc4\x97 su savo \xc5\xbemona, garsia aktore Courteney Cox. 2011\xc2\xa0m. prad\xc5\xbeioje aktorius atsid\xc5\xabr\xc4\x97 reabilitacin\xc4\x97je klinikoje gydytis nuo alkoholizmo. Po trij\xc5\xb3 m\xc4\x97nesi\xc5\xb3 Deividas buvo i\xc5\xa1leistas.\n_START_SECTION_\nHolivudo karjera\n_START_PARAGRAPH_\nDeividas arketas savo aktoriaus karjer\xc4\x85 prad\xc4\x97jo filmuodamasis televizijos serialuose. S\xc4\x97kmingiausias aktoriaus vaidmuo buvo policininko Dwight Riley film\xc5\xb3 serijoje \xe2\x80\x9eKlyksmas\xe2\x80\x9c. 1996\xc2\xa0m. aktorius sudalyvavo atrankoje \xc4\xaf pirmosios filmo \xe2\x80\x9eKlyksmas\xe2\x80\x9c dalies aktori\xc5\xb3 trup\xc4\x99. Prad\xc5\xbeioje siek\xc4\x99s vieno i\xc5\xa1 \xc5\xbeudik\xc5\xb3 vaidmens, v\xc4\x97liau jis apsisprend\xc4\x97 surizikuoti atrankoje \xc4\xaf komi\xc5\xa1ko policininko vaidmen\xc4\xaf, kur\xc4\xaf ir gavo. Pasak aktoriaus, jo veik\xc4\x97jas tur\xc4\x97jo mirti jau pirmoje filmo Klyksmas dalyje, bet re\xc5\xbeisierius Wes Craven netik\xc4\x97tai apsigalvojo. Arquette vaidino ir kitose trijose film\xc5\xb3 serijos dalyse. Taip pat filmavim\xc5\xb3 metu aktorius susipa\xc5\xbeino su Courteney Cox, kuri\xc4\x85 1999\xc2\xa0m. ved\xc4\x97. Pora kartu vaidino ir \xc4\xafk\xc5\xabr\xc4\x97 film\xc5\xb3 prodiusavimo studij\xc4\x85 \xe2\x80\x9eCoquette Productions\xe2\x80\x9c.\n_START_SECTION_\nImtyn\xc4\x97s\n_START_PARAGRAPH_\n2000\xc2\xa0m. David Arquette tapo WCW (World Championship Wrestling) sunkaus svorio \xc4\x8dempionu.\n_START_SECTION_\nLabdaringa veikla\n_START_PARAGRAPH_\nDeividas Arketas vadovauja did\xc5\xbeiausiai JAV labdaringai maisto teikimo badaujantiems organizacijai Feeding America.'